
R E F E R A T   D E   A P R O B A R E 
privind participarea la Programul privind creșterea eficienței energetice
 și gestionarea inteligentă a energiei în clădiri publice cu proiectul 
„CREȘTEREA EFICIENȚEI ENERGETICE ȘI GESTIONAREA 
INTELIGENTĂ A ENERGIEI ÎN CADRUL LICEULUI 
TEORETIC ’’AVRAM IANCU’’ BRAD – SALĂ
 DE SPORT ȘI SĂLI DE CLASĂ”



	 Municipiul Brad, prin Compartimentul Implementare Proiecte, intenționează accesarea, în cadrul Programului privind creșterea eficienței energetice și gestionarea inteligentă a energiei în clădiri publice, derulat de către Administrația Fondului pentru Mediu, a unor fonduri nerambursabile pentru obiectivul de investiții „CREȘTEREA EFICIENȚEI ENERGETICE ȘI GESTIONAREA INTELIGENTĂ A ENERGIEI ÎN CADRUL LICEULUI TEORETIC ’’AVRAM  IANCU’’ BRAD – SALĂ DE SPORT ȘI SĂLI DE CLASĂ”. 
Necesitatea implementării acestui proiect rezultă din cerința privind sprijinirea eficienței energetice, a gestionării inteligente a energiei și a utilizării energiei din surse regenerabile în infrastructurile publice.
 Implementarea programului conduce la îmbunătățirea calității mediului prin reducerea emisiilor de gaze cu efect de seră, reducerea consumului anual de energie primară și promovarea utilizării surselor regenerabile de energie. 
Obiectul Programului vizează modernizarea clădirilor publice prin finanțarea de activități/acțiuni specifice realizării de investiții pentru creșterea performanței energetice a acestora.
În Ordinul nr.1548/2021 pentru aprobarea Ghidului de finanțare a Programului privind creșterea eficienței energetice și gestionarea inteligentă a energiei în clădiri publice, publicat în Monitorul Oficial nr. 868/10.09.2021, este prevăzută, ca anexă obligatorie la depunerea cererii de finanțare, hotărârea consiliului local a solicitantului privind participarea la Program. 
Prin această hotărâre este necesar a fi aprobată  documentația tehnico - economică și indicatorii tehnico - economici, precum și susținerea financiară a proiectului din punctul de vedere a cheltuielilor eligibile și neeligibile.
	 În contextul celor de mai sus am inițiat prezentul proiect de hotărâre prin care am propus:
· aprobarea participării Municipiului Brad la Programul  privind creșterea eficienței energetice și gestionarea inteligentă a energiei în clădiri publice cu proiectul „CREȘTEREA EFICIENȚEI ENERGETICE ȘI GESTIONAREA INTELIGENTĂ A ENERGIEI  ÎN CADRUL LICEULUI TEORETIC „AVRAM IANCU” BRAD - SALA DE SPORT ȘI SĂLI DE CLASĂ”;
· aprobarea valorii totale a proiectului pentru obiectivul de investiții  „CREȘTEREA EFICIENȚEI ENERGETICE ȘI GESTIONAREA INTELIGENTĂ A ENERGIEI  ÎN CADRUL LICEULUI TEORETIC „AVRAM IANCU” BRAD - SALA DE SPORT ȘI SĂLI DE CLASĂ”, în cuantum de 3.138.588,74 lei (inclusiv TVA);
·  aprobarea valorii contribuției financiare aferente cheltuielilor eligibile ale proiectului pentru obiectivul de investiții „CREȘTEREA EFICIENȚEI ENERGETICE ȘI GESTIONAREA INTELIGENTĂ A ENERGIEI  ÎN CADRUL LICEULUI TEORETIC „AVRAM IANCU” BRAD - SALA DE SPORT ȘI SĂLI DE CLASĂ”, în cuantum de 2.575.206,49 lei;
· aprobarea contribuției proprii în proiect în cuantum de 614.886,38 lei, reprezentând achitarea tuturor cheltuielilor neeligibile ale proiectului, în cuantum de 563382,25 lei, cât și contribuția de 2% din valoarea eligibilă a proiectului, în cuantum de 51504,13 lei, reprezentând cofinanțarea proiectului pentru obiectivul de investiții „CREȘTEREA EFICIENȚEI ENERGETICE ȘI GESTIONAREA INTELIGENTĂ A ENERGIEI  ÎN CADRUL LICEULUI TEORETIC „AVRAM IANCU” BRAD - SALA DE SPORT ȘI SĂLI DE CLASĂ”;
· aprobarea documentației tehnico - economice și a indicatorilor tehnico - economici pentru obiectivul de investiții  „CREȘTEREA EFICIENȚEI ENERGETICE ȘI GESTIONAREA INTELIGENTĂ A ENERGIEI  ÎN CADRUL LICEULUI TEORETIC „AVRAM IANCU” BRAD - SALA DE SPORT ȘI SĂLI DE CLASĂ”.
și îl supun spre dezbatere Consiliului Local al Municipiului Brad în forma prezentată. 	
[bookmark: REFsp23rtd4]Invoc în susținerea propunerii mele prevederile H..C.L. nr. 37/2021 privind aprobarea bugetului local al Municipiului Brad pe anul 2021, ale art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale Ordinului  nr.1548/2021 privind modificarea Ordinului ministrului mediului, apelor şi pădurilor nr. 2.057/2020 pentru aprobarea Ghidului de finanţare a Programului privind creşterea eficienţei energetice şi gestionarea inteligentă a energiei în clădirile publice cu destinaţie de unităţi de învăţământ, ale art. 129  alin. 2 lit. b,  alin. 4 lit. e  din O.U.G. nr. 57/2019 privind Codul administrativ, cu modificările şi completările ulterioare, ale art. 11 alin. 4 din Legea nr. 554/2004 a contenciosului administrativ, actualizată.

